І, вядома, знакавыя полацкія аб’екты, такія як геаграфічны цэнтр Еўропы і памятны знак літары Ў. Ігар распавёў гісторыю знака, адначасова прыкрую і аптымістычную. Прыкрая яна тым, што невядомыя з нейкіх прычынаў пашкодзілі памятны знак. Некалькі гадоў уся полацкая грамадскасць дамагалася аднаўлення знака Ў. І вось ён адноўлены, а дакладней – цалкам зменены; зрэшты, праца, як і раней, належыць мастаку Ігару Куржалаву.